Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8924

35. Nyilatkozat az Unió mezőgazdasági ügyekkel kapcsolatos kötelezettségeinek a csatlakozási okmányban nem szereplő jogi aktusok útján való teljesítéséről Az Európai Unió kijelenti, hogy a mezőgazdasági ügyekről folytatott csatlakozási tárgyalások kimenetelének teljesítéséhez szükséges minden olyan jogi aktust, amely nem szerepel a csatlakozási okmányban (a csatlakozás után alkalmazandó új tanácsi, illetve bizottsági jogi aktusok), kellő időben elfogad a csatlakozási okmánynak és a közösségi vívmányokban erre vonatkozóan megállapított eljárásoknak megfelelően. A legtöbb ilyen jogi aktus elfogadásának az átmeneti időszakban, a csatlakozási okmányban megállapított eljárásoknak megfelelően kell megtörténnie. A tárgyalásokból fakadó egyéb, mezőgazdasági kérdésekre vonatkozó kötelezettségek végrehajtásának gyorsan és kellő időben kell megtörténnie.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes